Ingurumen Aretoa Getxo

ZOMORROEN-BILA
2026-03-01 10:30 - 13:30 UTC
Jarduera honen bidez, 8 urtetik gorako haurrek eta haien familiek gure inguruko intsektu eta zomorrotxoen zati bat ezagutu ahal izango dute, gure ekosistemetan betetzen duten funtzioa ezagutu eta kontserbazioaren garrantziari buruz hausnartu ahal izango dute. Horretarako, lupa batzuk erabiliz, zerrenda batean identifikatuko dituzte ikusten dituzten animalia txiki guztiak. Ondoren, gure intsektarium-ean benetako intsektuak mikroskopio digitalaren bidez ikusi ahal izango dituzte eta, amaitzeko, intsektu bat irudikatzen duen eskulan xume bat egin ahal izango dute, hainbat elementu berrerabiliz.
Ordutegia: 10:30, 11:00, 11:30, 12:00 eta 12:30. Beharrezkoa da aldez aurretik izena ematea eta Ingurumen Aretotik baieztapena jasotzea.

ESKULAN JASANGARRIAK: LEPOKO EKOLOGIKOAK
2026-03-07 10:30 - 13:30 UTC
Eskulan jasangarrien tailer honetan, 3 urtetik gorako txikiek lepoko ekologikoak sortuko dituzte kartoia berrerabiliz, normalean botako lituzketen materialei bigarren bizitza bat emanez.
Jolasaren eta sormenaren bidez ikasiko dugu irudemenez gauza politak egin daitezkeela planeta zainduz, birziklatzea, kontsumo arduratsua eta ingurumenarekiko errespetua bezalako balioak sustatuz.
2 txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

STREET ESCAPE ROOM: GELDIARAZI INBADITZAILEAK!
2026-03-08 10:30 - 13:30, 2026-04-08 10:30 - 13:30 UTC
8 urtetik gorakoentzako abentura jokoa da. Parte hartzaileek hainbat enigma eta buru-hausgarri konpondu beharko dituzte Arkaitzi laguntzeko. Izan ere, biologo oso despistatua da, eta espezie inbaditzaile bat eta autoktono bat nahastu ditu. Jarduera honen bidez, hobeto ezagutuko da espezie exotiko inbaditzaileek sortzen duten arazoa, eta gure inguruko espezie batzuk ezagutaraziko dira.
Ohiko Escape Room ez bezala, gainditu beharreko probak, pistak, objektuak eta enigmak ez daude gela bakar batean, espazio ireki batean baizik. Beraz, Ingurumen Aretoko hainbat espaziotan mugitu beharko duzu, 4 espezie exotiko inbaditzaileen izenak aurkitu arte, horrela biologoaren tranpan erori den animalia autoktonoa askatu ahal izateko. Ordubete baino lehen egin ahal izango duzue?
3 txanda egingo dira: 10:15, 11:15 eta 12:15. Beharrezkoa da aldez aurretik izena ematea eta Ingurumen Aretoko baieztapena jasotzea.

JARDUERA BERRIA: INGURUMENAREN SUPER-HEROIAK
2026-03-14 10:30 - 13:30, 2026-04-10 10:30 - 13:30 UTC
Klima aldaketa, biodibertsitatearen galera, kutsadura… Mundua arriskuan dago. Lagunduko diguzu salbatzen?
8 urtetik gorako umeei zuzendutako jarduera berri honetan, parte-hartzaileek Ingurumen Aretoko erakusketa aztertu beharko dute, informazioa bilatzeko eta hainbat ingurumen-alderdiri buruz egiten zaizkien galderei erantzuteko. Erronka gisa, erantzun zuzen bakoitzak azken konponbidera hurbilduko die. Eta erantzun guztiak betetzen dituztenean kutxa sekretua ireki ahal izango dute, planeta salbatzeko gai den superheroia nor den jakiteko. Beren ahalegin eta jakin-mina saritzeko, opari txiki bat jasoko dute.
Ordutegia: 10:30, 11:15, 12:00 eta 12:45. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER TAILERRA: KARTOIZKO HODIEKIN PINGUINOAK
2026-03-15 10:30 - 13:30 UTC
Eskulan tailer honetan, 5 urtetik gorako txikiek kartoizko hodiak berrerabiliko dituzte pinguino atseginak sortzeko. Jarduera egiten duten bitartean animalia horien ezaugarri batzuk ezagutuko dituzte eta erraz eta adinera egokituta ikasiko dute nola eragiten dion klima-aldaketak beren habitatari, planetarekiko errespetua eta zaintza sustatuz.
2 txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

ARGAZKI GINKANA BOLUETIK (JARDUERA AUTOGIDATUA)
2026-03-19 10:30 - 13:30, 2026-04-07 10:30 - 13:30 UTC
Nahi duzu tarte dibertigarria pasatu, zure argazki-dohainak probatu eta sari gisa mini prismatikoak etxera eraman? Ez galdu argazki ginkana Boluetik!
Jarduera autogidatu berri honetan, Bolueko hezegunean aurki daitezkeen eta Ingurumen Aretotik emango dizugun fitxa batean jasotzen diren elementuen argazkiak lortzeko erronka botatzen dizugu. Elementu horietako bakoitzak puntuazio zehatza du: denbora amaitu aurretik puntu gehien lortzen dituzten parte-hartzaileen artean (hau da, elementu gehien lortzen dituztenen artean), sei hilean behin prismatikoak zozketatuko ditugu.
Adin guztiarentzako jarduera (sarrera doan 10:30etatik 13:30etara).

JARDUERAK NATURAN: TXIMELETEN KOLOREAK (BASOEN NAZIOARTEKO EGUNA)
2026-03-21 10:30 - 13:30 UTC
3 urtetik gorako haurrei zuzendutako jarduera honetan, kartoia berrerabiliko dugu tximeleta baten silueta sortzeko, txikiek sormen handiz ebaki eta eraldatuko dituztenak. Ondoren, Ingurumen Aretoko arboretuma (gure (lorategi botanikoa, zuhaitz-espezie desberdinekin), zeharkatuko dute kolore desberdinetako elementu naturalen bila (loreak, zuhaitzen azalak, etab.), tximeletari bizia eta kolorea emateko, jolasa, natura eta birziklapena konbinatuz zentzumen-esperientzia dibertigarri batean.
2 txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

URAREN MUNDU EGUNA: URAREKIN EGINDAKO ESPERIMENTUAK
2026-03-22 10:30 - 13:30 UTC
Uraren Munduko Eguna ospatzeko eta horren garrantzia azpimarratzeko, 5 urtetik gorako umeei zuzendutako jarduera hau proposatzen da. Jardueran zehar 3 esperimentu ezberdin garatuko dira: “ura mugitu egiten da”, “araztegia” eta “ikusten ez den zikinkeria”. Horien bidez uraren garrantzia, bera kontserbatzeko eta aurrezteko beharra eta uraren ezaugarri fisiko eta kimiko batzuekin lotutako beste alderdi batzuk lantzen dira.
2 txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

HEGAZTIEN KOLOREAK
2026-03-28 10:30 - 13:30, 2026-05-01 10:30 - 13:30 (America/Adak)
Gure inguruko hegazti batzuek koloreak galdu dituzte. Kolore horiek berreskuratzen lagunduko diezue?
Jarduera honen bidez, Ingurumen Areto inguruan pista-joko erraz bat egingo da, eta parte hartzen duten taldeek 6 hegazti misteriotsuak zein diren asmatu beharko dute, eta benetako koloreekin koloreztatu beharko dituzte. Gainera, jarduera amaitzerakoan, Baliabide Zentroko “Getxoko hegaztiak” argazki-erakusketa bisitatu ahal izango da. Gomendatutako gutxieneko adina: 6 urte.
Ordutegia: 10:30, 11:00, 11:30, 12:00, 12:30 eta 13:00. Beharrezkoa da aldez aurretik izena ematea eta Ingurumen Aretotik baieztapena jasotzea.

HELDUENTZAKO IBILBIDE GIDATUA ETA TAILERRA: UDABERRIKO EKINOZIOAREN ERRITOAK, OHITURAK ETA SINESMENAK ZUHAITZEN BITARTEZ, HOJARASCA ELKARTEAREKIN
2026-03-28 10:30 - 13:30 UTC
Udaberriko ekinozioaren data aprobetxatuz, Hojarasca kultur elkarteko Aitor Ventureirak zuzendutako jarduera hau proposatzen da. Bolueko hezegunearen inguruko ibilbidea da, eta urte sasoi honekin zerikusia duten errituei, ohiturei eta sinesmenei buruz hitz egingo dugu. Ostara zelta ospakizunaren gaia jorratuko dugu, pazkoko arrautzen eta untxien tradizioaren jatorria, zelaien bedeinkapena, Su Berriaren berrikuntza, eta, jakina, kondaira eta mitologia hutsa. Ibilbidearen ondoren, bigarren zati bat egingo da egurrezko etxetxoaren barruan, eta bertan kandela bat egingo da ibilbide horretan bildu ditugun materialekin. Jarduera Bolueko hezegunean hasi eta Ingurumen Aretoan amaituko da.
Gutxieneko adina: 16 urte.
Ordutegia: 10:30-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

NATURAN BIZIRAUTEA (JARDUERA AUTOGIDATUA)
2026-03-29 10:30 - 13:30, 2026-04-26 10:30 - 13:30 UTC
Egunen batean basoan galduko bazina, bizirauteko zure gida eta naturan aurki dezakezuna soilik erabiliz bizirauteko gai izango zinateke?
“Naturan bizirautea” jardueran parte hartzen duten taldeek 4 proba gainditu beharko dituzte ordubete baino gutxiagoan: orientatzen ikasi, aterpea eraiki, janaria bilatu, zauriak elementu naturalekin sendatzen ikasi eta sua egiten ikasi. Hori guztia Aretoan sortu ditugun materialak eta gidak erabiliz.
4 txanda egingo dira (10:30, 11:15, 12:00 eta 12:45). Gomendatutako gutxieneko adina: 10 urte. Beharrezkoa da aldez aurretik izena ematea eta Ingurumen Aretotik baieztapena jasotzea.

ESCAPE ROOM: ZABORRETA DOKTOREA
2026-04-02 10:30 - 13:30 UTC
Zaborreta Doktoreak ingurumenarekiko sortu duen plan suntsitzailearekin bukatzeko beharra dago. Horretarako, familiek eta taldeek hainbat froga eta pista gainditu eta topatu beharko dituzte, doktoreak bere egitasmoa lor ez dezan eta Ingurumen Aretotik garaiz ihes egiteko. Modu aktibo zein dibertigarri baten ingurumen arlo desberdinak jorratuko dira: hondakinen kudeaketa, biodibertsitatea, kontsumo arduratsua, besteak beste.
Ekimen hau ordu eta erdikoa da eta gehienez 6 kideko taldeetan egingo da. Bi txanda egingo dira: lehenengo saioa 10:30ean hasiko da eta bigarrena 12:15ean. Beharrezkoa da aurretik izena ematea eta gutxieneko adin gomendatua 8 urtekoa da.

EKO-JOSTAILUAK: SUGEA JOGURT ONTZIEKIN
2026-04-03 10:30 - 13:30 UTC
Zatoz gure berrerabilpen tailerrera 3 urtetik gorako txikientzako! Jogurt ontziak kolorez eta nortasunez betetako suge mugikor dibertigarri bihurtuko ditugu. Jolasen eta eskulanen bidez, haurrek beren irudimena garatuko dute, eguneroko objektuek bigarren bizitza bat izan dezaketela ikasten duten bitartean.
Jarduera dinamikoa izango da, beren adinera egokitua, eta birziklatutako sugea margotu, apaindu eta mugiarazi ahal izango dute. Sormena eta ingurumenaren zaintza txikitatik sustatzen dituen esperientzia dibertigarria. Zuen zain gaude elkarrekin sortzeko, jolasteko eta berrerabiltzeko!
Bi txanda: 10:30etik 11:45era eta 12:15etik 13:30era. Beharrezkoa da aurretik izena ematea.

AZTARNEN BILA
2026-04-04 10:30 - 13:30 UTC
6 urtetik gorako umeei zuzendutako jarduera berri bat da, gure inguruko animaliek uzten dituzten arrastoak identifikatzen ikasteko. Ekintza bi zatitan banatzen da: ginkana autogidatua ezkutatutako aztarna aurkitzeko, eta eskulana, aztarna baten moldea egiteko hezitzaile baten laguntzarekin. Eskulana egiten den bitartean, animaliek uzten dituzten beste arrasto-mota batzuk erakutsiko dira.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea

ESKULAN JASANGARRIAK: AFRIKAKO MASKARAK
2026-04-05 10:30 - 13:30 UTC
Haurrentzako tailer sortzaile bat proposatzen dugu 6 urtetik aurrera. Bertan, kartoizko arrautz-ontziak berrerabiliko ditugu, arte afrikarrean inspiratutako maskara apaingarri originalak sortzeko. Pinturaren eta dekorazioaren bidez, material horiei bigarren bizitza bat emango diete, beren irudimena garatu eta Afrikako kontinentearen kultura-aberastasuna deskubritzen duten bitartean.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

ORIENTING JARDUERA
2026-04-06 10:30 - 13:30 UTC
Orienting motako jarduera autogidatua da. Helburu nagusia mapa bat interpretatzen eta iparrorratz bat maneiatzen ikastea da, ibilbide bat koordenatu batzuen bidez eginez. Jarduera Ingurumen Aretoan hasten da. 5 euroko fidantzaren truke behar diren material guztiak emango dira (jarraibideak eta iparrorratza). Ekintzaren hasieran puntu bakoitzari dagokion informazioa luzatuko zaie parte-hartzaileei . Jarduerak 1 ́5 ordu inguruko iraupena du, eta bi modalitate daude: erraza (8 urtetik gorako umeek parte har dezakete) eta zaila (honetan 12 urtetik gorako umeek parte har dezakete).
4 txanda egingo dira: 10:15, 10:45, 11:15 eta 11:45etan. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER TAILERRAK: PERREXIL HAZITEGIAK
2026-04-09 10:30 - 13:30 UTC
3 urtetik aurrerako haurrentzako tailer honetan jogurt ontziak berrerabiliko ditugu perrexil hazitegi txikiak sortzeko. Jarduera xume eta dibertigarria da, eta loreontzia apaindu eta landare bat nola jaio eta hazten den ikasi ahal izango dute, naturaren zaintza txiki-txikitatik sustatuz.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

ESKOLA BIDEA: DENBORAREN BIDEAK
2026-04-11 10:30 - 13:30 UTC
7 urtetik gorako haurrak dituzten familiei zuzendutako jarduera berri bat da, eskola-bideen proiektua ezagutarazteko helburuarekin. Pista joko misteriotsu eta dibertigarri baten bidez, taldeak Aretoaren inguruan ibiliko dira, eta Getxoko kaleak simulatuko dituzte, iragana eta oraina uztartuko dituen bidaia batean.
Ibilbidean zehar, parte-hartzaileek denboran zehar bidaiatu beharko dute udalerriko bost argazki aurkitzeko. Guztiak biltzean, kutxa batek irekiko duen kodea deszifratu ahal izango dute. Hori egitean, orainaldira itzuliko dira eta elkarrekin Getxoren etorkizun ona irudikatu eta irudikatu ahal izango dute.
Bi txanda egingo dira: 11:00 eta 12:15. Beharrezkoa da aldez aurretik izena ematea eta Ingurumen Aretoaren baieztapena jasotzea.

ESKULAN IRAUNKORRAK: OPOR HAUETAKO ARGAZKIETARAKO ASTO TXIKIA
2026-04-12 10:30 - 13:30 UTC
6 urtetik gorakoentzako tailer honetan kartoia berrerabiliko dugu asto txiki bat egiteko eta bertan oporren argazkiak jarri eta erakusteko. Jarduera sortzaile eta praktikoa da, eta gure euskarri propioa diseinatu eta apaindu ahal izango dugu, gure oroitzapen gogokoenei ukitu pertsonala emanez.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER TAILERRAK: ZAKUTXO AROMATIKOAK IZPILIKUAREKIN
2026-04-18 01:30 - 13:30 UTC
Udaberriaren usaina du! Gaurko tailerrean aroma-zakutxoak egingo ditugu izpiliku lehorrekin. Armairuak eta tiraderak usaintzeko erabil ditzakegu. Gainera, sitsen uxatzaile natural gisa jokatzen dute, lo hartzen laguntzen dute burkoaren azpian jartzean, eta estresa edo antsietatea murrizten dute beren propietate lasaigarriei esker. Gutxieneko adina: 3 urte.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

ZOMORROEN-BILA
2026-04-19 10:30 - 13:30 UTC
Jarduera honen bidez, 8 urtetik gorako haurrek eta haien familiek gure inguruko intsektu eta zomorrotxoen zati bat ezagutu ahal izango dute, gure ekosistemetan betetzen duten funtzioa ezagutu eta kontserbazioaren garrantziari buruz hausnartu ahal izango dute. Horretarako, lupa batzuk erabiliz, zerrenda batean identifikatuko dituzte ikusten dituzten animalia txiki guztiak. Ondoren, gure intsektarium-ean benetako intsektuak mikroskopio digitalaren bidez ikusi ahal izango dituzte eta, amaitzeko, intsektu bat irudikatzen duen eskulan xume bat egin ahal izango dute, hainbat elementu berrerabiliz.
Ordutegia: 11:00, 11:30 eta 12:00. Beharrezkoa da aldez aurretik izena ematea eta Ingurumen Aretotik baieztapena jasotzea.

ARTISAU-GARAGARDOA EGITEKO HELDUENTZAKO TAILERRA (MAREN ESKUTIK, LA TXIKA DE LA CERVEZA,)
2026-04-19 10:30 - 13:30 UTC
Ezagutu garagardogintzaren kultura: istorioak, bitxikeriak eta emakumeek garagardoaren jatorrian duten papera.
Tailer dinamiko honetan garagardoa nola egiten den ikasiko duzu eta bere historian, bitxikerietan eta alderik harrigarrienean murgilduko zara. Garagardo kulturaz hitz egingo dugu, irizpidez dastatzen ikasiko dugu eta emakumeek jatorrian izan zuten funtsezko papera ezagutuko dugu.
Ordutegia: 10:30-13:30. Beharrezkoa da aldez aurretik izena ematea eta Ingurumen Aretotik baieztapena jasotzea.

BIO-DIBER TAILERRAK: ASIAKO LIZTORRENTZAKO TRANPA (Apirilaren 22an, Ama Lurraren Nazioarteko eguna)
2026-04-25 10:30 - 13:30 UTC
Munduko biodibertsitaterako 5 mehatxu nagusietako bat espezie exotiko inbaditzaileak dira. Gaurko tailerrean plastikozko botilak berrerabiliko ditugu liztor asiarraren aurkako tranpak egiteko. Bertan erakargarri bat jarriko dugu, besteak beste erleak mehatxatzen dituzten intsektuak erakartzeko. Gainera, benetako liztorrak eta erle disekatuak ikusiko ditugu, haien ezaugarriak erakutsiz. 3 urtetik gorakoentzat.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

SONIA BOUSOREN "NATURA NORAEZEAN" ERAKUSKETARAKO BISITA GIDATUA
2026-04-26 10:30 - 13:30 UTC
Helduei zuzendutako jarduera da. Bertan, Sonia Bouso artista bisual eta diseinatzaile getxotarrak (Getxoko hondartzetan bildutako hainbat landare-materialekin sortutako konposizioak biltzen dituen “Natura noraezean” ikasgelako egungo aldi baterako erakusketaren argazkien egilea) bisita gidatu bat egingo du erakusketara. Bertan, parte-hartzaileei “Naturarekiko elkarrizketarako agertokiak” izeneko ikerketa-ildoetako batean integratutako lan hau aurkeztuko die. Bere praktika artistikoa egituratzen duen ardatz kontzeptuala da, eta, horren bidez, gogoeta-guneak sortzen ditu, pertsonen eta naturaren arteko elkarrizketara gonbidatzen dutenak, artearen bidez inpaktu bat sortzeko, kontzientziatzeko eta harekiko errespetua sustatzeko.
Gainera, bertaratzen diren pertsonak gonbidatuko ditu “Deriva colectiva” site-specific lankidetza-instalazioan parte hartzera. Instalazio hori baterako sorkuntzari irekita egongo da erakusketan zehar.
Ordutegia: 12:00etatik 13:00etara. Beharrezkoa da aldez aurretik izena ematea eta Ingurumen Aretoaren baieztapena jasotzea.

BOLUEKO ZUHAITZ GALDUAK (JARDUERA AUTOGIDATUA)
2026-05-01 10:30 - 13:30 UTC
Bolueko hezeguneko zuhaitz batzuen arrastoa galdu dugu. Aurkitzen lagunduko diguzu?Jarduera autogidatu horren bidez, parte hartzen duten pertsonek eta taldeek ekosistema honetako 5 espezie tipiko identifikatu ahal izango dituzte, hala nola lizarra, hurritza, haltza, makala edo sahatsa. Aretotik ematen diren materialak erabiliz, parte-hartzaile bakoitzak herbario sinple bat egin ahal izango du. Parte hartzen duten eta beren herbarioaren emaitzaren argazkiak partekatzen dituzten pertsona guztien artean sei hilean behin Euskal Herriko landareen gida bat zozketatuko dugu.Jarduera autogidatu berri bat da, publiko guztiarentzat, 10 urtetik aurrera, eta beharrezkoa da aldez aurretik izena ematea eta Ingurumen Aretotik baieztapena jasotzea.
Ordutegia: 10:30, 10:45, 11:00, 11:15, 11:30, 11:45, 12:00, 12:15, 12:30, 12:45, 13:00, 13:15, 13:30.
